**Notă informativă**

**la proiectul Hotărîrii Guvernului cu privire la completarea Listei organizaţiilor şi întreprinderilor societăţilor orbilor, societăţilor surzilor şi societăţilor invalizilor, scutite de TVA la importul materiei prime, materialelor, articolelor de completare şi accesoriilor necesare procesului propriu de producţie**

Proiectul Hotărîrii Guvernului cu privire la completarea Listei organizaţiilor şi întreprinderilor societăţilor orbilor, societăţilor surzilor şi societăţilor invalizilor, scutite de TVA la importul materiei prime, materialelor, articolelor de completare şi accesoriilor necesare procesului propriu de producţie, aprobată prin Hotărîrea Guvernului nr.1085 din 22 noiembrie 2010, prevede introducerea Firmei de Producție și Comerț ”Interplast” S.R.L. în Lista respectivă.

Potrivit cererii depuse la data de 26.10.2017, FPC „Interplast” S.R.L. a solicitat includerea în Lista întreprinderilor scutite de TVA la importul materiei prime, materialelor articolelor de completare necesare procesului propriu de producere, aprobată prin Hotărârea Guvernului nr. 1085 din 22 noiembrie 2010.

În conformitate cu prevederilor pct.5 din Regulamentul cu privire la modul de acordare a unor categorii de facilităţi privind TVA conform prevederilor art.103 alin.(7) din Codul fiscal nr.1163-XIII din 24.04.1997 şi art.4 alin.(18) lit.b) din Legea nr.1417-XIII din 17.12.1997 pentru punerea în aplicare a titlului III al Codului fiscal, aprobat prin Hotărîrea Guvernului nr.819 din 18.10.2017, de către FPC „Interplast” S.R.L. au fost prezentate următoarele acte şi documente necesare:

1) certificatul de înregistrare a organizaţiei necomerciale, eliberat societăţilor orbilor, societăţilor surzilor şi societăţilor invalizilor fondatoare/asociate de către Ministerul Justiţiei;

2) certificatul privind atribuirea statutului de utilitate publică, eliberat societăţilor orbilor, societăţilor surzilor şi societăţilor invalizilor fondatoare/asociate de către Comisia de certificare de pe lîngă Ministerul Justiţiei;

3) decizia de înregistrare a întreprinderii sau organizaţiei, eliberată de către Instituţia publică “Agenţia Servicii Publice” sau, după caz, Ministerul Justiţiei;

4) extrasul eliberat de către Instituţia publică “Agenţia Servicii Publice”, care atestă faptul că întreprinderea are în calitate de fondator/asociat unic una dintre societăţile orbilor, societăţile surzilor şi/sau societăţile invalizilor;

5) ultimul raport financiar prezentat Biroului Naţional de Statistică;

6) descifrarea analitică a contului 123 “Mijloace fixe”;

7) documentul care confirmă deţinerea în proprietate şi/sau în posesiune şi folosinţă temporară a utilajului şi tehnicii necesare procesului de producţie în proporţie de minimum 50% din totalul utilajului şi al tehnicii necesare, conform formularului stabilit de către Serviciul Fiscal de Stat;

8) documentul care confirmă mărimea costului materiei prime, al materialelor, articolelor de completare şi accesoriilor autohtone şi/sau importate, utilizate în procesul propriu de producţie, în totalul consumurilor de producţie (calculul costului unităţii de producţie);

9) actul de confirmare/constatare a prelucrării suficiente, conform formularului stabilit de către Serviciul Vamal în cazul beneficierii de scutirea prevăzută la art.103 alin.(7) din Codul fiscal;

10) documentul care confirmă calcularea salariilor persoanelor cu dizabilităţi în cuantumul stabilit pentru perioada a 6 luni anterioare datei depunerii cererii (cartea de salariu);

11) documentul care confirmă angajarea persoanelor cu dizabilităţi în cuantumul stabilit sau lista salariaţilor cu indicarea persoanelor cu dizabilităţi angajate.

Astfel, potrivit Raportului privind acceptarea/refuzul cererii de acordare a scutirii de TVA, aprobat de către Serviciul Fiscal de Stat, precum și în conformitate cu scrisoarea Serviciului Vamal aferent Raportului respectiv, FPC „Interplast” S.R.L. întrunește în totalitate condițiile prevăzute de Hotărîrea Guvernului nr.819 din 18.10.2017 și urmează a fi inclus în Lista organizaţiilor şi întreprinderilor societăţilor orbilor, societăţilor surzilor şi societăţilor invalizilor, scutite de TVA la importul materiei prime, materialelor, articolelor de completare şi accesoriilor necesare procesului propriu de producţie, aprobată prin Hotărîrea Guvernului nr.1085 din 22.11.2017.

**SECRETAR DE STAT Veronica VRAGALEVA**